**S T A N O V I S K O**

**hlavnej kontrolórky k záverečnému účtu Obce Hrabovka**

**za rok 2017**

V súlade s § 18 f. ods. 1. písm. c) zákona č.369/1990 Zb. o obecnom zriadení v znení neskorších predpisov predkladám odborné stanovisko k záverečnému účtu Obce Hrabovka za rok 2017

(ďalej len „záverečný účet“). Odborné stanovisko som spracovala na základe záverečného účtu Obce Hrabovka za rok 2017.

**1. VÝCHODISKÁ SPRACOVANIA ODBORNÉHO STANOVISKA ZÁVEREČNÉHO ÚČTU OBCE HRABOVKA**

*1.1. Súlad so všeobecne záväznými právnymi predpismi*

V zmysle §16 zákona č. 583/2004 Z.z. o rozpočtových pravidlách, územnej samosprávy, v znení neskorších predpisov sú údaje o rozpočtovom hospodárení po ukončení rozpočtového roka súhrne spracované do záverečného účtu obce.

*1.2. Dodržiavanie informačnej povinnosti*

Záverečný účet obce bol verejne sprístupnený na úradnej tabuli v zákonom stanovenej lehote, t.j najmenej 15 dní pred jeho schválením v súlade s § 9 ods.2 zákona č. 369/1990 Zb. o obecnom zriadení a §16 ods. 9 zákona č. 583/2004 Z.z o rozpočtových pravidlách územnej samosprávy.

**2. SPRACOVANIE ZÁVEREČNÉHO ÚČTU**

Obec Hrabovka postupovala podľa § 16 ods. 1 zákona o rozpočtových pravidlách územnej samosprávy a po skončení rozpočtového roka údaje o rozpočtovom hospodárení súhrne spracovala do záverečného účtu obce. V súlade s § 16 ods. 2 citovaného zákona finančne usporiadala svoje hospodárenie. Ďalej usporiadala finančné vzťahy k zriadeným alebo založeným právnickým osobám, fyzickým osobám – podnikateľom a právnickým osobám, ktorým poskytla finančné prostriedky svojho rozpočtu, k štátnemu rozpočtu. Predložený záverečný účet obsahuje povinné náležitosti podľa § 16 ods. 5 zákona o rozpočtových pravidlách územnej samosprávy: Záverečný účet obce je v súlade s § 10 ods.3 zákona č.583/2004 Z.z a obsahuje údaje:

1. Rozpočet obce na rok 2017
2. Rozbor plnenia príjmov za rok 2017
3. Rozbor čerpania výdavkov za rok 2017
4. Prebytok/schodok rozpočtového hospodárenia za rok 2017
5. Tvorba a použitie prostriedkov peňažných fondov (rezervného fondu) a sociálneho fondu
6. Bilancia aktív a pasív k 31.12.2017
7. Prehľad o stave a vývoji dlhu k 31.12.2017
8. Prehľad o poskytnutých dotáciách právnickým osobám a fyzickým osobám - podnikateľom podľa§ 7 ods. 4 zákona č.583/2004 Z.z.
9. Finančné usporiadanie finančných vzťahov voči:
10. zriadeným a založeným právnickým osobám
11. štátnemu rozpočtu

**3. údaje o plnení rozpočtu**

Finančné hospodárenie obce Hrabovka sa riadilo rozpočtom, ktorý bol schválený uznesením obecného zastupiteľstva dňa 15.12.2016 uznesením č. 45/2016. Rozpočet bol schválený ako

**P R E B Y T K O V Ý**  Schválený rozpočet bol zmenený šesťkrát:

1. prvá zmena schválená dňa 25.04.2017 RO č. 1/2017 uznesením č. 10/2017
2. druhá zmena schválená dňa 27.06.2017 RO č. 2/2017 uznesením č. 27/2017
3. tretia zmena schválená dňa 26.09.2017 RO č. 3/2017 uznesením č. 41/2017
4. štvrtá zmena schválená dňa 31.08.2017 RO právomoc starostky obce
5. piata zmena schválená dňa 15.12.2017 RO č. 4/2017 uznesením č. 58/2017
6. šiesta zmena schválená dňa 31.12.2017 RO konečná úprava starostkou obce

***Prehľad súhrnných údajov o rozpočte a jeho plnení v € a v percentách***





**4. REZERVNÝ FOND A SOCIÁLNY FOND**

Stav **rezervného fondu** bol k 1.1.2017 3 493,20 €. V roku 2017 bol prírastok 8 425,11 € z prebytku rozpočtu za uplynulý rozpočtový rok a finančných operácií. Úbytkami bolo obstaranie kúpa pozemku a splátka úveru v celkovej sume 4 510 €. Končený zostatok k 31.12.2017 bol 10 852,31 €

**Sociálny fond** bol tvorený povinným prídelom 1,05 % z objemu skutočne vyplatených platov v bežnom roku. V tomto prípade boli prírastky do sociálneho fondu vo 290,09 €. Výška sociálneho fondu k 1.1.2017 bola 32,24 €. Obec má prijatý vnútorný predpis, ktorý upravuje čerpanie prostriedkov sociálneho fondu. V roku 2017 boli úbytky vo výške 290,56€.

1. **BILANCIA AKTÍV A PASÍV**

Bilancia aktív a pasív odzrkadľuje stav majetku a majetkové vzťahy obce. Aktíva a pasíva v súvahe sa rovnajú. Oproti predchádzajúcemu roku 2016 stúpla hodnota  neobežného majetku, vlastného imania a zároveň klesla hodnota obežného majetku a záväzkov. Uvádzam v skrátenom prehľade.



1. **Prehľad o stave a vývoji dlhu k 31.12.2017**

Celková výška záväzkov obce k 31.12.2017 bola 25 565,83 €.

Zákonom povolená výška dlhu je 60 % z bežných príjmov z predchádzajúceho roka (čiže za rok 2016), ktoré boli vo výške 120 274,77 € a 60 % je 72 164,86 €.

Aj druhá zákonná podmienka ročná splátka do výšky 25 % bežných príjmov za predchádzajúci rok 2016 bola splnená, nakoľko 25 % z bežných príjmov roka 2016 predstavuje sumu 30 068,69 €. Obec Hrabovka v rozpočtovom období roku 2017 uhradila z návratných zdrojov financovania splátky vo výške 3 516 €.

1. **Prehľad o poskytnutých dotáciách právnickým osobám a fyzickým osobám - podnikateľom podľa § 7 ods. 4 zákona č.583/2004 Z.z.**

Obec v roku 2017 neposkytla dotácie v súlade so VZN o dotáciách, právnickým osobám, fyzickým osobám - podnikateľom na podporu všeobecne prospešných služieb, na všeobecne prospešný alebo verejnoprospešný účel.

Obec Hrabovka k 31.12.2017 mala zo štátneho rozpočtu vyčerpané a zaúčtované dotácie na:

* stavebný úrad
* pozemné komunikácie
* rodinné prídavky
* Voľby do orgánov TSK
* REGOB
* životné prostredie

1. **ZÁVER**

Na základe vlastného zhodnotenia konštatujem, že záverečný účet je spracovaný v súlade s príslušnými právnymi normami a objektívne vyjadruje rozpočtové hospodárenie, ako aj stav majetku a záväzkov obce Hrabovka a preto odporúčam

**S C H V Á L I Ť**

**bez výhrad**

záverečný účet obce 2017, celoročné hospodárenie a schváliť použitie prebytku rozpočtu za rok 2017 vo výške **5 624,65 €** na tvorbu rezervného fondu

V Hrabovke 11.06.2018

............................................

Ing. Katarína Orságová